NEUVOSTON ASETUS (ETY) N:o 1585/80,
annettu 24 päivänä kesäkuuta 1980,
rasva-alan yhteisestä markkinajärjestelystä annetun asetuksen N:o 136/66/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 590/79(), 22 ja 24 artiklassa säädetään öljysiementen interventiojärjestelmästä, joka perustuu perusinterventiohintaan ja johdettuihin interventiohintoihin ja jonka tavoitteena on erityisesti markkinoiden sujuvuuden varmistaminen; on kuitenkin osoittautunut, että kyseinen järjestelmä ei enää ole tarpeen tavoitteen saavuttamiseksi; lisäksi on olemassa vaara, että interventiohinnat vahvistetaan tasolle, joka ei vastaa todellista markkinatilannetta, ja tämän vuoksi ne voivat haitata tavoitteen toteutumista; tämän vuoksi öljysiementen johdettujen interventiohintojen järjestelmä olisi poistettava ja korvattava interventiojärjestelmällä, jossa on yhtenäinen hintataso yhteisössä,
tavoitehinnan ja interventiohinnan välisen erotuksen on oltava riittävän suuri, jotta se mahdollistaa siementen vapaan liikkuvuuden yhteisössä luonnollisissa olosuhteissa markkinoiden vaihtelut huomioon ottaen ja takaa samalla tuottajille myyntien toteutumisen hintaan, joka on mahdollisimman lähellä tavoitehintaa; tämän tavoitteen saavuttamiseksi on tarpeen vahvistaa kyseinen erotus siten, että siementen tuotanto- ja käyttöalueiden välisten kuljetusten lisäksi otetaan huomioon myös markkinatekijät,
siirtyminen johdettujen interventiohintojen järjestelmästä yhtenäiseen interventiohintajärjestelmään ei saisi johtaa interventiohintojen alenemiseen; tämän vuoksi on tarpeen säätää uuden järjestelmän soveltamisesta vasta markkinointivuodesta 1982/1983, ja
markkinointivuoden alkamis- ja päättymispäivän määrittämiseksi rapsin- ja rypsinsiementen sekä auringonkukansiementen korjuun alkamista vastaavat ajankohdat yhteisön tärkeimmillä tuotantoalueilla olisi otettava huomioon; edellä mainitut perusteet on otettu huomioon jo 6 päivänä kesäkuuta 1967 annetussa neuvoston asetuksessa N:o 114/67/ETY(), sellaisena kuin se on muutettuna asetuksella (ETY) N:o 1335/72(), jossa vahvistetaan öljysiementen tavoitehinnat ja perusinterventiohinnat markkinointivuodeksi 1967/1968; mainittu asetus olisi kumottava,
ON ANTANUT TÄMÄN ASETUKSEN:
1 artikla
Muutetaan asetus N:o 136/66/ETY seuraavasti:
1. Korvataan 22 artikla seuraavasti:
"22 artikla
1. Yhteisölle vahvistetaan vuosittain ennen 1 päivää elokuuta kunkin öljysiemenlajin tavoitehinta ja interventiohinta.
2. Jollei 25 artiklasta muuta johdu, kyseiset hinnat ovat voimassa koko seuraavana vuonna alkavan markkinointivuoden ajan. Ne koskevat vakiolaatua ja ne vahvistetaan varastoon toimitetulle purkamattomalle tavaralle tukkukauppaportaassa.
3. Rapsin- ja rypsinsiementen markkinointivuosi alkaa 1 päivänä heinäkuuta ja päättyy 30 päivänä kesäkuuta.
Auringonkukansiementen markkinointivuosi alkaa 1 päivänä syyskuuta ja päättyy 31 päivänä elokuuta.
4. Neuvosto vahvistaa perustamissopimuksen 43 artiklan 2 kohdassa määrättyä menettelyä noudattaen 1 kohdassa tarkoitetut hinnat sekä niitä vastaavan vakiolaadun."
2. Korvataan 24 artikla seuraavasti:
"24 artikla
1. Interventiohinta vahvistetaan vähentämällä tavoitehinnasta:
P osa, joka vastaa markkinavaihteluita,
P osa, joka vastaa siementen kuljetuskustannuksia tuotantoalueilta käyttöalueille.
Molemmat osat koskevat tavanomaista satoa.
2. Interventiokeskukset määritetään asianomaisten jäsenvaltioiden kuulemisen jälkeen 38 artiklassa säädettyä menettelyä noudattaen."
2 artikla
Asetuksen N:o 136/66/ETY 24 artiklasta poiketen perusinterventiohinnat ja johdetut interventiohinnat markkinointivuosiksi 1980/1981 ja 1981/1982 vahvistetaan tasoille, jotka mahdollistavat kitkattoman siirtymisen markkinointivuodesta 1982/1983 alkaen toteutettavaan interventiohintajärjestelmään.
3 artikla
Kumotaan asetus N:o 114/67/ETY.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 ja 3 artiklaa sovelletaan markkinointivuodesta 1982/1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 24 päivänä kesäkuuta 1980.